b'\n_START_ARTICLE_\nBygningsmilj\xc3\xb8\n_START_PARAGRAPH_\nBygningsmilj\xc3\xb8 er en betegnelse p\xc3\xa5 en ansamling av bygninger som er plassert slik at de kan oppfattes under ett.  _NEWLINE_Bygningsmilj\xc3\xb8 kan v\xc3\xa6re alt fra en mindre husgruppe p\xc3\xa5 noen f\xc3\xa5 bygninger i et lokalt milj\xc3\xb8, til mer spredt bygdebebyggelse og deler av eller hele byer. _NEWLINE_I ordet bygningsmilj\xc3\xb8 er det vanlig \xc3\xa5 legge egenskaper som enhetlighet, harmoniskhet, med felles trekk \xe2\x80\x93 ord som er tillagt en viss positiv betydning. _NEWLINE_Men vi kan selvsagt ogs\xc3\xa5 omtale bygningsmilj\xc3\xb8 som d\xc3\xa5rlig, sprikende, uharmonisk, fremmedgj\xc3\xb8rende osv._NEWLINE_Uttrykket \xc3\xa5 \xe2\x80\x9dskape et bygningsmilj\xc3\xb8\xe2\x80\x9d er oftest ment i underforst\xc3\xa5tt, positiv forstand. Slike milj\xc3\xb8 kan ogs\xc3\xa5 best\xc3\xa5 av bygninger fra flere arkitektoniske perioder.\n_START_SECTION_\nKulturminnevern og tilpasning\n_START_PARAGRAPH_\nBegrepet milj\xc3\xb8tilpasning reflekterer gjerne slike positive holdninger og er ment \xc3\xa5 bevare karakteren, det helhetlige og harmonien i et lokalt milj\xc3\xb8. Milj\xc3\xb8tilpasning er gjerne aktuelt n\xc3\xa5r nye bygg skal innpasses i et eldre bygningsmilj\xc3\xb8, eller et milj\xc3\xb8 som har visse felles trekk som man vil bryte minst mulig opp. Slik arkitektur kan ogs\xc3\xa5 kalles tilpassningsarkitketur. _NEWLINE_Plan- og bygningsloven har bestemmelser om at nye bygg skal tilpasses eksisterende bebyggelse. Det enkelts sted eller by kan og ha egne bestemmelser i reguleringsplaner som skal ivareta det eksisterende byggemilj\xc3\xb8. Det heter bl.a. i \xc2\xa774,2 . Kommunen skal se til at ethvert arbeid som omfattes av loven, blir planlagt og utf\xc3\xb8rt slik at det etter kommunens skj\xc3\xb8nn tilfredsstiller rimelige skj\xc3\xb8nnhetshensyn b\xc3\xa5de i seg selv og i forhold til omgivelsene. Tiltak etter denne lov skal ha en god estetisk utforming i samsvar med tiltakets funksjon og med respekt for naturgitte og bygde omgivelser. Skjemmende farger er ikke tillatt og kan kreves endret. Kommunen kan utarbeide retningslinjer for estetisk utforming av tiltak etter loven. _NEWLINE_I enkelte tilfeller vil det v\xc3\xa6re aktuelt \xc3\xa5 frede et bygningsmilj\xc3\xb8 eller \xc3\xa5 bruke plan- og bygningslovens mulighet til \xc3\xa5 bevare ved regulering til spesialomr\xc3\xa5de.\n_START_SECTION_\nH\xc3\xa5ndverkere\n_START_PARAGRAPH_\nI middelalderen var det vanlig med spesielle byggningsmilj\xc3\xb8 eller byggehytter som bestod av h\xc3\xa5ndverkere som reiste rundt fra oppgave til oppgave. Spesielt innen kirkebygg var dette vanlig. Det er mulig \xc3\xa5 identifisere disse ut fra stilhistorie.'